Diari Oficial de la Generalitat Valenciana


Sumari del DOGV 4594, del 24-09-2003 (2003/10585)

RESOLUCIÓ de 16 de setembre de 2003, del Rectorat de la Universitat de València, per la qual convoca a concurs públic una plaça de becari d'investigació (BI03-50) en el Departament de Geografia de la Facultat de Geografia.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4594

Data del DOGV
:   24-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10450


Data del document
:   16-09-2003

Organisme emissor
:   Universitat de València

Tipus de document
:   Resolució

Descriptors 

:   * ajuda pública
    * suport econòmic
    * geografia
    * assignació per estudis
    * personal d'investigació

RESOLUCIÓ de 16 de setembre de 2003, del Rectorat de la Universitat de València, per la qual convoca a concurs públic una plaça de becari d'investigació (BI03-50) en el Departament de Geografia de la Facultat de Geografia. [2003/X10086]
  
Aquest rectorat, fent ús de les competències que li atribueix l'article 4t de l'Ordre ministerial de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents bases de la convocatòria:
  
1. Títol del projecte: ?Teixit empresarial i sistemes socioproductius locals en zones rurals desafavorides a Espanya?, dirigit pel professor Javier Esparcia Pérez, del Departament de Geografia de la Facultat de Geografia.
  
2. Nombre de places: 1.
  
3. Perfil de la beca
  
3.1 Requisits
  
3.1.1 Llicenciatura en Geografia.
  
3.1.2 Alumne de tercer cicle (o compromís de matricular-s'hi), en el programa de doctorat de Geografia.
  
3.2. Mèrits que es valoraran:
  
- Coneixements sobre desenvolupament local i polítiques (LEADER i PRODER).
  
- Experiència en avaluació de polítiques de desenvolupament local en zones rurals.
  
3.3. Objectius del becari:
  
- Col·laborar en el projecte.
  
3.4. Condicions de la beca
  
3.4.1 Durada: 1 any.
  
3.4.2 Dotació: 1000 e/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 83 de la LOU.
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades transcorregudes tres mesos des de la resolució de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds s'hauran de presentar en el registre general de la Universitat de València, durant els 15 dies naturals següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justicia de la Comunitat Valenciana, segons estableix l'article 110.3 de la Llei 30/1992, de Règim Jurídic dels Administracions Publiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.